Мешітте 110 мың теңге ұрлаған адам видеоға түсіп қалды
"Мешітте 110 мың теңге ұрлаған адам видеоға түсіп қалды"|"https://qamshy.kz/kz/article/19666-meshitte-110-mynh-tenhge-urlaghan-adam-videogha-tusip-qaldy"
TITLE: Мешітте 110 мың теңге ұрлаған адам видеоға түсіп қалды
URL: https://qamshy.kz/kz/article/19666-meshitte-110-mynh-tenhge-urlaghan-adam-videogha-tusip-qaldy
META: "Мешітте 110 мың теңге ұрлаған адам видеоға түсіп қалды"|"https://qamshy.kz/kz/article/19666-meshitte-110-mynh-tenhge-urlaghan-adam-videogha-tusip-qaldy"
TOTAL WORDS: 242
DATE: 20:00, 25 қаңтар 2017
AUTHOR(S): Редактор
TEXT: Дәрет алу бөлмесіндегі ілгішке күрткесін қалдырып кеткен алматылықтың 110 мың теңгесі мен&nbsp; Samsung Galaxy s6 Edge ұялы телефоны ұрланған. Алматылық жігіт бұл туралы&nbsp; Tengrinews. kz&nbsp; тілшісіне берген сұхбатында айтып берді. Оның айтуынша, бұл оқиға 2017 жылдың 15 қаңтарында&nbsp; Федоров пен&nbsp; Гончаров көшелерінің қиылысында орналасқан Әл-Мәдина мешітінде болған. Алматылықтың айтуынша, ол күрткесін іліп, &nbsp; намаз оқудың алдында дәрет алу бөлмесіне кірген. Содан кейін видеодағы кадрларға қарағанда, белгісіз ер адам күрткеден әмиянды алып, онда жатқан телефонды, ақшаны және куәлікті алып шыққан. &nbsp; &quot; Дәрет алуға шамамен 5-10 минут кетті. Содан бөлмеден шығып, күрткемді кидім - күрткем жеп-жеңіл. Сөйтсем күрткемде телефон да, әмиян да жоқ&quot; , - дейді ер адам. Сондай-ақ, ол жоғалған қаражаттың тауар алуға қажет болғанын айтты. Ер адам дүкенде жұмыс істейді екен. Осы оқиғадан кейін ол Жетісу аудандық ІІБ-не арыз жазған. &nbsp; &quot; Әлі хабар келген жоқ&quot; , - дейді ер адам. Оның айтуынша, куәлік кейіннен мешіттегі аяқкиімдерге арналған жәшіктен &quot; табылған&quot;. Құжаттың табылғаны туралы ер адамға мешіт имамы хабарлапты. &nbsp; &quot; Қайтарып берейін деп шешкен ғой&quot; , - дейді ер адам. Өз кезегінде Алматы қалалық ІІД ресми өкілі Салтанат Әзірбек 2017 жылдың 15 қаңтарында Жетісу аудандық ІІБ-не түскен арыз бойынша сотқа ҚР Қылмыстық кодексінің 188-бабының 1-бөлігі бойынша&nbsp; сотқа дейінгі тергеу жұмыстарының басталғанын айтты. &quot; Белгісіз біреулер ішінде ақша мен ұялы телефон болған әмиянды ұрлап кеткен. Осы қылмысты ашу мақсатында жедел-тергеу тобы құрылды&quot; , - деді ІІД өкілдері. Осыған байланысты полиция өкілдері азаматтардан өз мүліктеріне ие болып, қоғамдық жерлерде қалдырып кетпеулерін сұрайды
